
 RAPORT DE SPECIALITATE 

privind aprobarea modificării ștatului de funcții în regim contractual din cadrul Direcției de Asistență Socială Drobeta Turnu Severin 
      Direcția de Asistență Socială, instituție de interes public subordonată Consiliului Local al municipiului Drobeta Turnu Severin, este specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.
Potrivit Referatului de necesitate nr.7913/27.07.2026, șeful Serviciului Protecția persoanelor vârstnice solicită transformarea funcției contractuale vacantă de asistent medical comunitar, grad principal din cadrul Servicii de asistență comunitară în asistent medical comunitar în vederea ocupării postului pentru desfășurarea în condiții optime a activității de asistență medicală comunitare.  
Transformarea postului menționat este justificată de necesitatea ocupării acestuia, în vederea asigurării serviciilor de asistență medicală comunitară și evitarea disfuncționalității în acordarea acestora.
Prin adresa nr.8774/05.08.2026 Direcția de Sănătate Publică Mehedinți a avizat favorabil transformarea pe perioadă nedeterminată a postului de asistent medical comunitar , grad principal în asistent medical comunitar.

La data de 16.07.2026, instituția a organizat examen de promavare la sfârșitul stagiului de debut pentru funcția de inspector de specialitate, grad profesional debutant din cadrul Serviciului Secretariat-administrativ-arhivă-registratură. 

Ca urmare a încheierii perioadei de stagiu, a evaluării activității desfășurate și promovarea interviului, potrivit Procesului-verbal nr.7556/16.07.2026, inspectorul de specialitate debutant din cadrul Serviciului Secretariat-administrativ-arhivă-registratură a promovat în grad imediat superior, respectiv,  în inspector de specialitate II. Astfel, funcția de inspector de specialitate, grad debutant din ștatul de funcții se transformă în inspector de specialitate II.

Având în vedere cele prezentate propunem spre aprobare modificarea ștatului de funcții în regim contractual din cadrul aparatului propriu al instituției, conform anexei nr.1.

